Alojas iela (Rīga)
Šis raksts ir par ielu Rīgā. Par citām jēdziena Alojas iela nozīmēm skatīt nozīmju atdalīšanas lapu. Alojas iela ir iela Rīgā, Vidzemes priekšpilsētā, Centrā, Brasā (kalpo kā robeža starp šīm apkaimēm) un Skanstē. Alojas iela sākas krustojumā ar Tomsona ielu un beidzas krustojumā ar Miera ielu, krustojot Krišjāņa Valdemāra ielu. Ielas garums ir 350 metri. Līdz K. Valdemāra ielai tā ir klāta ar asfalta segumu, aiz tās to klāj bruģakmens. Alojas ielas posmā starp Tomsona un Valdemāra ielu ir daudzdzīvokļu namu apbūve, toties otrā daļā — pārsvarā sabiedriskas ēkas, tostarp biroju komplekss "Alojas kvartāls" (K. Valdemāra ielā 62) un Rīgas Dzemdību nams (Miera ielā 45). Iela ir nosaukta Alojas pilsētas vārdā.